כיצד אפשר לחפש משרות בעזרת Google For Jobs?
על ידי הקשת שאילתות בשפה דיבורית בשורת החיפוש המוכרת של החברה
לפני קצת פחות מחצי שנה השיקה גוגל את Google For Jobs, שירות חדש שמאפשר לחפש משרות באופן ישיר יותר, על ידי הקשת שאילתות בשפה דיבורית בשורת החיפוש המוכרת של החברה. כעת מודיעה גוגל על הוספת פיצ׳רים חדשים לשירות בהם הגדרות מיקום משופרות כדי שיוצגו בפניכם רק משרות ברדיוס גיאוגרפי ספציפי שבו אתם מעוניינים לעבוד, כמו גם מידע בנוגע לשכר הפוטנציאלי בכל משרה. (משרה לדוגמא: מסתבר ששכר UI Developer ב-Angular בקליפורניה עומד על 130,000-175,000 דולר בשנה). שימו לב רק שנכון לעכשיו השירות זמין רק בארה״ב, כך שאם אתם מתגוררים מעבר לים או סתם סקרנים לדעת מה ההיצע שם בחוץ, תיאלצו להצטייד ב-VPN.
לחפש משרות בעזרת Google For Jobs ניתן על ידי הקשת שאילתות בשפה דיבורית בשורת החיפוש של Google.